# Chapada dos Veadeiros Nemzeti Park

### A Wikipédiából, a szabad lexikonból.

| Világörökség | m·v·sz

Chapada dos Veadeiros és Emas Nemzeti Parkok
Vízidisznó
Adatok
Ország | Brazília
Típus | Természeti helyszín
Felvétel éve: | 2001

Chapada dos Veadeiros Nemzeti Park Brazília egyik nemzeti parkja, amely Goias állam északkeleti részében található, 200 km távolságra Brasiliától. 1961. január 11-én alapították, területe 655 km2. A Chapada dos Veadeiros fennsík becsült kora 1,8 milliárd év. Az utolsó érintetlen trópusi szavannák egyike, melyen a WWF jelentése szerint Brazília növény- és állatfajainak egyharmada megtalálható. A cerradónak nevezett területeknek csupán 30%-a élte túl az emberi pusztítást.

A park területén olyan növény- és állatvilág valamint élőhelyek találhatóak, amelyek a cerrado szavannát jellemzik, amely egyike a világ legöregebb és legváltozatosabb trópusi ökoszisztémáinak. Évezredek alatt több faj számára szolgált menedékként az éghajlatváltozás időszakai alatt.

Tengerszint feletti magassága 600 és 1650 méter között van, a legmagasabban fekvő síkság Közép-Brazíliában. A park legmagasabb pontja Serra da Santana. Az átlagos évi középhőmérséklet 24-26 °C, a minimum 4-8 °C között, a maximum 40-42 °C között van.

Kőzetformációi egyike a legöregebbeknek a bolygón, kvarc előbukkanó kristályokkal. Ezeket a köveket Japánban és Angliában az iparban használják, de napjainkban a természetgyógyászatban is keresett lett.

A terület erdeiben az orchideák több mint 25 faja lelhető fel. A park legnagyobb folyója a Rio Preto, a Tocantins folyó egyik mellékfolyója. A Rio Preto igen gazdag vízesésekben, a Rio Preto-vízesés 120 m magas. A kanyonok szintén gyönyörűek, falaik kb. 40 méter magasak, és völgyek közel 300 méter hosszúak.

A park állatvilágában sok a kihalással veszélyeztetett faj, ilyen a pampaszarvas, lápi szarvas, sörényes farkas, jaguár, nandu, kígyászdaru, tapeti, óriástatu, vízidisznó, tapír, lajhár, tukán, hollókeselyű és a királykeselyű.

## [szerkesztés] Forrás

- Ez a szócikk a(z) en:Chapada dos Veadeiros című Wikipédia-szócikk ezen változatának fordításán alapul.

## [szerkesztés] Külső hivatkozások

- chapada.com
- geocities.com
- A park leírása
- A brazil Környezetvédelmi Minisztérium honlapja
- Űrfelvétel (Google)
- Chapada dos Veadeiros
- chapadadosveadeiros.com.br

A lap eredeti címe "http://hu.wikipedia.org../../../c/h/a/Chapada_dos_Veadeiros_Nemzeti_Park_27f2.html"

Kategóriák: Természeti világörökségi helyszínek | Brazília világörökségi helyszínei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Italiano
- Português
- Suomi
- Svenska